Технически университет – Габрово

Техническият университет в Габрово е държавно техническо висше училище. В него се обучават общо около 5400 студенти в бакалавърска и магистърска степен. От тях 60 са чуждестранни студенти от Украйна, Гърция, Северна Македония, Турция, Сирия, Албания, Молдова и Бангладеш. Учебният процес се осъществява по учебни планове, адаптирани към европейските образователни стандарти. В ТУ – Габрово се подготвят и докторанти по акредитирани специалности. История На 30 юли 1964 г. Президиумът на Народното събрание издава Указ №395 за откриване в града на Висш общотехнически задочен институт (ВОТЗИ). Първата академична година в института стартира през 1964/1965 г. Институтът започва с 1327 задочни студенти, приети за обучение във висшите технически учебни заведения в страната. Във ВОТЗИ те се обучават през първите 3 години от следването си, а след това продължават и завършват висшето си образование там, където са приети. С Разпореждане № 177 на Министерския съвет през учебната 1965/1966 г. на ВОТЗИ се предоставя собствена квота за прием и обучение на студенти, които започват и завършват в него своето висше образование и се възлага обучение на студенти задочници по специалностите „Технология на машиностроенето“ и „Електрически машини и апарати“. На обучение по тези специалности до завършване на образованието си преминават и студентите-задочници от IV, V и VI курс, независимо от това къде първично са приети и записани. С Разпореждане на Министерския съвет № 225 от 18 юли 1967 г. в габровския висш общотехнически институт се откриват 2 нови специалности – „Полупроводникова и промишлена електроника“ и „Механично уредостроене“ с прием на 60 студенти в редовно обучение. От 29 септември 1972 г. с указ на Държавния съвет ВОТЗИ се преименува във Висш машинно-електротехнически институт (ВМЕИ). С решение на НС на Република България от юли 1995 г. ВМЕИ, Габрово придобива статут на технически университет. В началото на 2004 г. Университетът получава сертификат за съответствие на системата за управление на качеството със стандарта ISO 9001:2000 при обучение за придобиване на висше образование, следдипломна квалификация и научни изследвания, издаден от Германското дружество за сертифициране на системи за управление (DQS GmbH) и Международната сертификационна мрежа IQNet DQS. Структура Ръководство ректор – проф. д-р инж. Илия Железаров заместник-ректор по УД – проф. д-р инж. Анатолий Трифонов Александров заместник-ректор по НИР – доц. д-р инж. Пламен Ценков Цанков заместник-ректор по МС и ВО – доц. д-р Лиляна Иванова Русанова Факултети Факултет „Електротехника и електроника“ Факултет „Машиностроене и уредостроене“ Факултет „Стопански“ Специалности Автоматика, информационна и управляваща техника – бакалавър и магистър Архив на оригинала от 2010-09-28 в Wayback Machine. Електроенергетика и електрообзавеждане – бакалавър и магистър Електроника – бакалавър и магистър Архив на оригинала от 2019-06-21 в Wayback Machine. Компютърни системи и технологии – бакалавър и магистър Комуникационна техника и технологии – бакалавър и магистър Архив на оригинала от 2010-11-29 в Wayback Machine. Предотвратяване и контрол на замърсяванията от индустрията – магистър Машиностроене и уредостроене Мехатроника Машиностроителна техника и технологии Текстилна техника и технологии Енергийна техника Материалознание и технология на материалите Техническа механика Машинни елементи и техническо чертане Корпуси Корпус №1 „Интеграла“ Корпус №2 „Баждар“ Корпус №2А „Баждар“ Корпус №3 „Ректората“ Корпус №4 „Библиотеката“ Корпус №5 „Диференциала“ Корпус №6 „Партийна школа“ Вижте също Технически колеж - Ловеч Бележки Външни препратки Официален сайт